જેમ જેમ વિધાનસભાની ચૂંટણી નજીક આવતી જાય છે, તેમ તેમ રાજકીય વાતાવરણ ગરમાઇ રહ્યું છે. ચૂંટણીના ધમધમાટ વચ્ચે પાટીદારોના અનામત આંદોલને પણ આકરું રૂપ લીધું છે. 31 ઓક્ટોબર, 2017 અને મંગળવારના રોજ મોરબીમાં પાટીદાર અનામત આંદોલન સમિતિના કન્વીનર હાર્દિક પટેલે જનસભાનું સંબોધન કર્યું હતું. આ જનસભામાં તેણે કહ્યું હતું કે, હા હું એજન્ટ છું. આ નિર્દોષ જનતાના અધિકારના અવાજનો એજન્ટ છું. હાર્દિક પટેલની આ જનસભામાં એક લાખથી વધુ લોકો તેને સાંભળવા ઉમટી પડ્યા હતા.